সোণোৱাল চৰকাৰে আৰক্ষী বিভাগৰ চাইবাৰ ড'ম প্ৰজেক্ট মুকিল কৰাকে বিভিন্ন ধৰণেৰে আৰক্ষী বিভাগটো আধুনীকিকৰণ কৰিছে। কিন্তু আৰক্ষী বিভাগৰ এই আধুনীকিকৰণেও স্থানীয় ৰাইজক সুৰক্ষা তথা ন্যায় প্ৰদান কৰিব নোৱাৰাৰ অভিযোগ উত্থাপন হৈছে।
যিহেতু সোণোৱাল চৰকাৰৰ আধুনীকিকৰণ আৰক্ষী বিভাগে শিৱসাগৰৰ ৰজনী খাৰঘৰীয়া আৰু ৰুবী খাৰঘৰীয়াৰ মৃত্যুৰ ৮ দিন পাৰ হৈ যোৱাৰ পিছতো কুলাংগাৰ পুত্ৰ দেৱাশিস খাৰঘৰীয়া আৰু পত্নী গীতাশ্ৰীৰ কোনো শুংসূত্ৰ উলিয়াবলৈ সক্ষম হোৱা নাই।
আনহাতে খাৰঘৰীয়া দম্পতীৰ মৃত্যুৰ ঘটনাক লৈ আছুৰ সাধাৰণ সম্পাদক লুৰিণজ্যোতি গগৈয়েও প্ৰতিক্ৰিয়া জনাইছে। আৰু অভিযুক্ত পুত্ৰ-বোৱাৰীক ৮ দিনে কৰায়ত্ত কৰিব নোৱৰাত আছুৰ সাধাৰণ সম্পাদক গৰাকীয়ে ৰাজ্যৰ গৃহ বিভাগক কঠোৰ সমালোচনা কৰে।
লগতে সাধাৰণ সম্পাদক গৰাকীয়ে অভিযুক্তক সোনকালে কৰায়ত্ত কৰি কঠোৰ ব্যৱস্থা গ্ৰহণ কৰিবলৈও দাবী জনাইছে।
একেদৰে গুৱাহাটী মহানগৰীতো কমল দাস নামৰ এজন তলতীয়া কৰ্মচাৰীক কাণত ধৰাই আঁঠু কঢ়াই তেওঁৰ সন্মুখত কে'ক কাটি নিজৰ পৈশাচিক প্ৰদৰ্শনকামিতা দেখুওৱাৰ পিছতো মুকেশ হুন্দাইৰ পৰিচালন সঞ্চালক ৰিচভ হিম্মৎসিংকাৰো আৰক্ষীয়ে বৰ্তমানলৈকে কোনো সন্ধান উলিয়াব পৰা নাই।
ফলত স্থানীয় ৰাইজে অসম আৰক্ষীৰ বিভাগটোৰ আধুনীকিকৰণৰ ওপৰত প্ৰশ্ন উত্থাপন কৰিছে। যিহেতু ৰাজ্যখনত তোলপাৰ লগোৱা দুটাকৈ ঘটনা সংঘটিত হোৱাৰ পিছতো আৰক্ষীয়ে অভিযুক্তক বৰ্তমানলৈকে কৰায়ত্ত কৰিবলৈ সক্ষম হোৱা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
